Legal Document

Category: 2106

Text:
23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 68540 της 28 Ιουν./6 Ιουλ. 1972 (ΦΕΚ Β΄ 477) Περί εγκρίσεως Κανονισμού Οργανώσεως και Λειτουργίας της Υγειονομικής Περιθάλψεως των σπουδαστών της Ανωτάτης Βιομηχανικής Σχολής Πειραιώς. Έχοντες υπ’ όψει τας διατάξεις του άρθρ.2, παρ. 2, του Ν. Δ/τος υπ’ αριθ. 927/1971 (ΦΕΚ 141 τεύχ. Α΄)  «περί  παροχής  υγειονομικής   περιθάλψεως (Μετά την σελ. 718,08(α) Σελ. 718,09 Τεύχος 460-Σελ.105 521 Πανεπιστήμια Πειραιώς-Μακεδονίας 31.Θ.δ.21-23 εις τους φοιτητάς ανωτάτων τινών εκπαιδευτικών ιδρυμάτων», εν συνδυασμώ προς τας διατάξεις του υπ’ αριθ.135/1972 Β. Δ/τος (ΦΕΚ 32 τεύχ. Α΄) «περί της παρεχομένης υγειονομικής περιθάλψεως εις φοιτητάς ανωτάτων τινών εκπαιδευτικών ιδρυμάτων» και την υπ’ αριθ. 46/5.5.72 απόφασιν της Συγκλήτου της Ανωτάτης Βιομηχανικής Σχολής Πειραιώς, περιελθούσαν ημίν δια του υπ’ αριθ. 724084/23.5.72 εγγράφου της Σχολής, αποφασίζομεν: Εγκρίνομεν τον Εσωτερικόν Κανονισμόν παροχής υγειονομικής περιθάλψεως προς τους φοιτητάς της Ανωτάτης Βιομηχανικής Σχολής Πειραιώς έχοντα ως ακολούθως: Παρεχομένη υγειονομική περίθαλψις Άρθρ.1.-1.Η υπό του Ν.Δ.927/1971 (ΦΕΚ 141 τεύχ.Α΄) προβλεπομένη υγειονομική περίθαλψις, ης τινος η έκτασις καθορίζεται δια των διατάξεων του υπ’ αριθ.135/1972 Β. Δ/τος (ΦΕΚ 32 τεύχ. Α΄), παρέχεται προς τους δικαιούχους ταύτης σπουδαστάς, περί ων το άρθρ.8 του ως άνω Β. Δ/τος, δια του Ιατρείου της Σχολής ή μερίμνη αυτής, κατά τα οριζόμενα εν ταις προμνησθείσαις διατάξεσι και τα διαλαμβανόμενα εν τη παρούση αποφάσει. 2.Η ανωτέρω περίθαλψις παρέχεται εις το Ιατρείον της Σχολής, τον οίκον του ασθενούντος σπουδαστού ή εις τα εξωτερικά ιατρεία και εντός πανεπιστημιακών νοσοκομείων ή νοσηλευτικών ιδρυμάτων, υπαγομένων εις τας διατάξεις του Ν.Δ.2592/ 1953, ή και των συμβεβλημένων μετά του Δημοσίου τοιούτων, (άρθρ.1 του Ν.Δ.927/1971). Οργάνωσις Υγειονομικού Γραφείου Άρθρ.2.-1.Δια την οίκοι και εν τω Ιατρείω της Σχολής υγειονομικήν περίθαλψιν των σπουδαστών προσλαμβάνεται δια πράξεως του Κοσμήτορος, μετ’ απόφασιν της Συγκλήτου, εις ιατρός  παθολόγος επί συμβάσει ιδιωτικού δικαίου ωρισμένης διαρκείας. 2.Δια του αυτού ως άνω τρόπου η Σχολή δύναται να συμβάλληται μετά οδοντιάτρου, φαρμακοποιών και ιατρών λοιπών ειδικοτήτων ως και ιατρικών εργαστηρίων, εφ’ όσον δεν καθίσταται δυνατή η διενέργεια των σχετικών ιατρικών εξετάσεων και της υγειονομικής εν γένει περιθάλψεως δια των εξωτερικών ιατρείων και εργαστηρίων των νοσηλευτικών ιδρυμάτων του άρθρ.1 του Ν.Δ.927/1971, προς ά κατά κανόνα δέον να παραπέμπωνται οι σπουδασταί και εφ’ όσον υφίστανται αναγεγραμμέναι εν τω Προϋπολογισμώ της Σχολής αι αναγκαιούσαι πιστώσεις. Σελ. 718,10 Τεύχος 460-Σελ.106  3.Την δια την υγειονομικήν περίθαλψιν των σπουδαστών απαιτουμένην υπηρεσιακήν αλληλογραφίαν και λοιπήν υπηρεσίαν αναλαμβάνουν κατά την πρώτην εφαρμογήν της παρούσης οι εν τη Σχολή υπηρετούντες υπάλληλοι. Καθήκοντα του ιατρού της Σχολής Άρθρ.3.-Μεταξύ των καθηκόντων του ιατρού της Σχολής διαλαμβάνονται, πλην εκείνων, άτινα προκύπτουν εκ της εφαρμογής του παρόντος Κανονισμού και τα ακόλουθα : α) Ο εμβολιασμός των σπουδαστών, οσάκις ούτος απαιτείται. β) Η υγειονομική εξέτασις των νεοεισερχομένων σπουδαστών και η κατ’ έτος εξέτασις απάντων των σπουδαστών της Σχολής. γ)Η υγειονομική επιθεώρησις των κοινοχρήστων χώρων της Σχολής και η υπόδειξις παντός μέτρου διασφαλίζοντος την υγείαν των σπουδαστών. δ) Η διαφύλαξις των ιατρικών οργάνων και του υγειονομικού εν γένει υλικού του Ιατρείου της Σχολής. ε) Η τήρησις βιβλίου κινήσεως περιθαλπομένων σπουδαστών κατά χρονολογικήν σειράν υγειονομικής των περιθάλψεως. 522 31.Θ.δ.23 Πανεπιστήμια Πειραιώς-Μακεδονίας Ιατρική περίθαλψις σπουδαστών Άρθρ.4.-1.Η ιατρική περίθαλψις παρέχεται δι’ εξετάσεως των δεομένων ταύτης σπουδαστών υπό του ιατρού της Σχολής εν τω ιατρείω αυτής ή εν τω οίκω του ασθενούντος σπουδαστού. 2.Οι ελαφρώς ασθενούντες σπουδασταί και έχοντες ανάγκην ιατρικής συνδρομής δύνανται να προσέρχωνται καθ’ εκάστην και κατά τας καθωρισμένας ώρας εν τω ιατρείω της Σχολής, ένθα εξετάζονται υπό του ιατρού επί τη επιδείξει της σπουδαστικής των ταυτότητος. 3.Οι βαρύτερον πάσχοντες υποχρεούνται όπως ειδοποιώσιν εγκαίρως περί της ασθενείας των τον ιατρόν, γνωστοποιούντες άμα την ακριβή αυτών διεύθυνσιν κατοικίας και το επείγον ή ου της αιτουμένης οίκοι ιατρικής επισκέψεως. 4.Ο ιατρός υποχρεούται να μεταβαίνη αυθημερόν και άνευ καθυστερήσεως εις την οικίαν των κατά τα ανωτέρω ειδοποιούντων φοιτητών, κατά προτεραιότητα των εχόντων επείγουσαν ανάγκην αμέσου ιατρικής βοηθείας και να παρέχη αυτοίς την δέουσαν ιατρικήν συνδρομήν ως και τα αναλογούντα φάρμακα, δια συνταγών. Αι προς επίσκεψιν του ασθενούντος  σπουδαστού κατ’ οίκον μεταβάσεις του ιατρού, εκτός βαρειών περιπτώσεων, δεν δύνανται να είναι πλείονες της μιάς εντός του αυτού εικοσιτετραώρου. 5.Εις εξαιρετικάς περιπτώσεις, λόγω επειγούσης ιατρικής περιθάλψεως επί αναλόγου ασθενείας σπουδαστού, δύναται η κατά τα ανωτέρω περίθαλψις να παρέχηται και υπό ιατρού, μη συμβεβλημένου μετά της Σχολής, επιλεγομένου δε  ελευθέρως υπό του σπουδαστού. Εις τας περιπτώσεις ταύτας ο ιατρός χορηγεί εις τον υπ’ αυτού περιθαλπόμενον σπουδαστήν «Δελτίον Παροχής Υπηρεσιών», εις ο αναγράφονται : α) Το ονοματεπώνυμον και ο αριθμός μητρώου του σπουδαστού. β) Η ημερομηνία της γενομένης ιατρικής επισκέψεως. γ) Η διάγνωσις της ασθενείας και δ) Το ονοματεπώνυμον και η υπογραφή μετά της σφραγίδος του ιατρού. Πλην του ανωτέρω «Δελτίου» ο ασθενήσας σπουδαστής εφοδιάζεται δι’ ενυπογράφου «Σημειώματος» (παραγγελίας) περί των τυχόν αναγκαιούντων φαρμάκων ή ενδεικνυομένων παρακλινικών εξετάσεων ή περί της αναγκαιότητος περιθάλψεώς του εις νοσηλευτικόν ίδρυμα. 6.Το «Δελτίον Παροχής Υπηρεσιών» και το ως άνω «Σημείωμα» του ιατρού προσκομίζεται υπό του φοιτητού ή εκπροσώπου του το ταχύτερον και δη εντός ευλόγου χρονικού διαστήματος εις τον ιατρόν της Σχολής προς θεώρησιν και έκδοσιν παραπεμπτικού της γενομένης ήδη ιατρικής εξετάσεως και συνταγής δια την χορήγησιν των φαρμάκων. Το εν λόγω παραπεμπτικόν ιατρικής εξετάσεως επιστρέφεται, μερίμνη του περιθαλπομένου σπουδαστού, εις τον θεράποντα ιδιώτην ιατρόν, δι’ ον αποτελεί τίτλον πληρωμής του υπό της Σχολής. 7.Δια τας περιπτώσεις υγειονομικής περιθάλψεως σπουδαστού, λόγω κατεπειγούσης ανάγκης, εις τόπον μακράν της έδρας της Σχολής, ισχύουσιν αι διατάξεις της παρ. 5 του άρθρ. 8 του υπ’ αριθ. 135/ 1972 Β. Δ/τος «περί της παρεχομένης υγειονομικής περιθάλψεως εις φοιτητάς ανωτάτων τινων εκπαιδευτικών ιδρυμάτων (ΦΕΚ 32 τεύχ.Α΄)». Νοσοκομειακή περίθαλψις σπουδαστών Άρθρ.5.-1.Εάν κατά την συμφώνως προς τας διατάξεις του προηγουμένου άρθρου γενομένην ιατρικήν εξέτασιν διαπιστωθή ότι ο ασθενών σπουδαστής στερείται της αναγκαιούσης οικογενειακής επιμελείας και χρήζει νοσοκομειακής περιθάλψεως, παραπέμπεται ούτος εις τι των εν παρ.2 του άρθρ.1 της παρούσης αναφερομένων νοσηλευτικών ιδρυμάτων.Το υπό του ιατρού εκδιδόμενον σχετικόν παραπεμπτικόν μνημονεύει απαραιτήτως το ονοματεπώνυμον και τον αριθμόν μητρώου του σπουδαστού και δέον όπως είναι θεωρημένον υπό του Προϊσταμένου των Οικονομικών Υπηρεσιών της Σχολής ως προς το ποσοστόν συμμετοχής του σπουδαστού επί της αξίας των δαπανών υγειονομικής περιθάλψεώς του και ως προς την δικαιουμένην θέσιν νοσηλείας (Ββ). 2.Εις επείγουσαν περίπτωσιν η παραπομπή εις νοσηλευτικόν ίδρυμα δύναται να γίνη και υπό ιδιώτη ιατρού. Μερίμνη όμως τούτου ή του σπουδαστού ή του νοσηλευτικού ιδρύματος δέον, όπως ειδοποιήται ο ιατρός της Σχολής εντός 48 ωρών από της εις το νοσοκομείον εισόδου του ασθενούς σπουδαστού, ίνα εκ των υστέρων εκδοθή το σχετικόν παραπεμπτικόν. Φαρμακευτική περίθαλψις Άρθρ.6.-1.Τα κατά περίπτωσιν ασθενείας σπουδαστού οριζόμενα υπό του ιατρού της Σχολής φάρμακα αναγράφονται επί εντύπων συνταγών, μνημονευουσών απαραιτήτως το ονοματεπώνυμον και τον αριθμόν μητρώου του σπουδαστού και θεωρουμένων υπό του Προϊσταμένου των Οικονομικών Υπηρεσιών της Σχολής ως προς το ποσόν συμμετοχής του σπουδαστού επί της αξίας των φαρμάκων (άρθρ.3 του υπ’ αριθ.135/1972 Β.Δ/τος). 2.Αι συνταγαί εκτελούνται υπό φαρμακείων, συμβεβλημένων μετά της Σχολής, οι δε φοιτηταί υπογράφωσι ταύτας κατά την παραλαβήν των φαρμάκων. (Μετά την σελ.718,10)  Σελ. 718,11 Τεύχος 460-Σελ.107 523 Πανεπιστήμια Πειραιώς-Μακεδονίας 31.Θ.δ.23 Παραπεμπτικά δια παρακλινικάς κλπ. εξετάσεις Άρθρ.7.-Αι παρακλινικαί και εργαστηριακαί εξετάσεις εκτελούνται κατά κανόνα εις τα εξωτερικά ιατρεία των εν παρ. 2 του άρθρ.1 της παρούσης αναφερομένων νοσηλευτικών ιδρυμάτων, κατόπιν σχετικού παραπεμπτικού του ιατρού της Σχολής, εκδιδομένου συμφώνως προς τας διατάξεις της παρ. 1 του άρθρ.5 της παρούσης. Η αυτή διαδικασία τηρείται προκειμένου περί οδοντιατρικής εξετάσεως ή φυσικοθεραπείας σπουδαστών της Σχολής. Δαπάναι υγειονομικής περιθάλψεως Άρθρ.8.-1.Αι δαπάναι υγειονομικής περιθάλψεως σπουδαστών βαρύνουσι τον προϋπολογισμόν εξόδων της Σχολής, εκκαθαρίζονται υπό του Προϊσταμένου Οικονομικών Υπηρεσιών της Σχολής επί τη βάσει δικαιολογητικών ως ακολούθως : α) Τα νοσήλεια εις νοσοκομεία δια καταστάσεως, εις ας αναγράφονται ο χρόνος νοσηλείας, τα αναλωθέντα φάρμακα και λοιπά απαραίτητα δια την νοσηλείαν είδη, αι γενόμεναι παρακλινικαί εξετάσεις ως και το καταβλητέον ποσόν. β) Αι δαπάναι δια φάρμακα χορηγούμενα εις σπουδαστάς δι’ υποβολής κατά μήνα εκ μέρους των συμβεβλημένων μετά της Σχολής Φαρμακείων αιτήσεων μετά αναλυτικών καταστάσεων εις ας επισυνάπτονται αι σχετικαί συνταγαί. γ) Αι αμοιβαί των συμβεβλημένων μετά της Σχολής ιατρών και εργαστηρίων δι’ αιτήσεώς των, μηνιαίως υποβαλλομένων μετ’ αναλυτικών καταστάσεων, εις ας επισυνάπτονται και αι σχετικαί παραγγελίαι του ιατρού της Σχολής. 2.Η καταβολή της αμοιβής των συμβεβλημένων μετά της Σχολής ιατρών, φαρμακοποιών και εργαστηρίων (ακτινολογικών, μικροβιολογικών ή βιοχημικών) γίνεται υπό της Σχολής και ουχί απ’ ευθείας υπό του περιθαλπομένου σπουδαστού. 3.Αι αμοιβαί ιατρών, φαρμακοποιών και εργαστηρίων μη συμβεβλημένων μετά της Σχολής, προς ους απευθύνθη λόγω εξαιρετικής επειγούσης ανάγκης υγειονομικής περιθάλψεως ο ασθενήσας σπουδαστής (άρθρ.4 παρ. 5 της παρούσης), καταβάλλονται κατ’ εξαίρεσιν απ’ ευθείας υπό του σπουδαστού, εκκαθαριζόμεναι κατά τας προηγουμένας διατάξεις δι’ υποβολής εκ μέρους του σπουδαστού των νομίμων εξοφλητικών αποδείξεων. Αι τοιαύται δαπάναι δεν δύνανται να υπερβαίνουν το ύψος των αντιστοίχων τοιούτων, των οφειλομένων εις περιπτώσεις περιθάλψεως των σπουδαστών υπό ιατρών, φαρμακείων ή εργαστηρίων συμβεβλημένων μετά της Σχολής. Σελ. 718,12 Τεύχος 460-Σελ.108 4.Αι δαπάναι ιατροφαρμακευτικής και νοσοκομειακής περιθάλψεως σπουδαστών ησφαλισμένων εις έτερον ασφαλιστικόν φορέα βαρύνουσι τον προϋπολογισμόν τούτου, συμφώνως τω άρθρ.3 του Ν.Δ.927/1971. Αι αυταί δαπάναι προκειμένου περί φοιτητών - απόρων Α΄ Κατηγορίας βαρύνουσι την Σχολήν, εφ’ όσον δεν καταβάλλονται υπό του Υπουργείου Κοινωνικών Υπηρεσιών. Η παρούσα δημοσιευθήτω δια της Εφημερίδος της Κυβερνήσεως. 524 31.Θ.δ.23 Πανεπιστήμια Πειραιώς-Μακεδονίας